CELEX: 32004R1765
Language: bg
Date: 2004-10-13 00:00:00
Title: Регламент (ЕО) № 1765/2004 на Комисията от 13 октомври 2004 година за изменeние на Регламент (ЕО) № 2076/2002 по отношение продължаване използването на веществата, включени в приложение IIТекст от значение за ЕИП.

Важна правна забележка

|

32004R1765

Официален вестник n° L 315 , 14/10/2004 стр. 0026 - 0026 Официален вестник n° L 183 , 05/07/2006 стр. 0256 - 0256

		20041013Регламент (ЕО) № 1765/2004 на Комисиятаот 13 октомври 2004 годиназа изменeние на Регламент (ЕО) № 2076/2002 по отношение продължаване използването на веществата, включени в приложение II(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [1], и по-специално член 8, параграф 2, четвърта алинея от нея,като има предвид, че:(1) Регламент (ЕО) № 2076/2002 на Комисията от 20 ноември 2002 г., удължаващ срока, посочен в член 8, параграф 2 от Директива 91/414/ЕИО на Съвета и отнасящ се до невключването на някои активни вещества в приложение I към посочена та директива, както и изтеглянето на разрешения за продукти за растителна защита, съдържащи такива вещества [2], предвижда временни мерки, с които да се даде възможност за развитието на алтернативни решения по отношение на употребите, за които са били представени допълнителни технически доказателства, демонстриращи абсолютната необходимост да продължи да се използва и в бъдеще активното вещество и отсъствието на ефикасно алтернативно решение.(2) Франция е представила нови доказателства, които показват и в бъдеще потребност от допълнителни основни употреби. Тази информация е била оценена от Комисията с помощта на експертите от държавите-членки.(3) Дерогации ще могат да се правят само в случаите, при които изглежда че те са оправдани и които не водят до повишаване на безпокойството и те трябва да бъдат ограничени до контрола на вредни организми, за които не съществуват никакви други ефикасни алтернативни решения.(4) Регламент (ЕО) № 2076/2002 на Комисията, следователно, следва да бъде съответно изменен.(5) Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩИЯ РЕГЛАМЕНТ:Член 1В приложение II към Регламент (ЕО) № 2076/2002 редът, отнасящ се до активното вещество 4-CPA (4-хлорофеноксиацетонова киселина), се заменя със следния ред:"4-CPA (4- хлорофеноксиацетонова киселина) | Гърция | Грозде (без семки) |Испания | Домати, патладжани |Франция | Домати, патладжани" |Член 2Настоящият регламент влиза в сила от седмия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 13 октомври 2004 година.За КомисиятаDavid ByrneЧлен на Комисията[1] ОВ L 230, 19.8.1991 г., стр. 1. Директива, последно изменена с Директива 2004/71/ЕО на Комисията (ОВ L 127, 29.4.2004 г., стр. 104).[2] ОВ L 319, 23.11.2002 г., стр. 3. Регламент, последно изменен с Регламент (ЕО) № 835/2004 (ОВ L 127, 29.4.2004 г., стр. 43).--------------------------------------------------